Du har nok opdaget, at Google og andre almindelige søgemaskiner også tilbyder en inkognito eller privat tilstand. Det er en slags privat browsing, som ikke efterlader lige så mange spor, som normal browsing gør. Inkognito tilstand har sine fordele. Hvis du browser i denne tilstand, for eksempel, glemmer din webbrowser din session lige så snart du har lukket inkognito-vinduet. Der hænger ikke noget tilbage i din browserhistorik og alle de cookies du har samlet under sessionen, bliver slettet. Cookies er små stykker af data, som logger dine aktiviteter online og de er grunden til at webshops husker, hvilke varer du er interesseret i, selv dage efter at du besøgte butikken. At browse i privat tilstand kan være nyttigt, når du søger efter følsomme emner. Eller, hvis du vil logge på flere konti uden at skulle logge af og på hele tiden. Mens det holder visse aspekter private, hjælper det ikke meget, hvis du vil opretholde online usynlighed under dine browsersessioner. Det er selvfølgelig godt, at din private tilstand sletter midlertidige data, men det er først efter at du lukker din browser. Imens du browser, er alt hvad du foretager dig synligt for tredjeparter. Websteder og internettjenester kan stadig følge dine aktiviteter på nettet og forbinde disse aktiviteter til forskellige konti og profiler. For eksempel, når du logger på Facebook, ved Facebook hvad du har lavet på andre sider og tilpasser deres reklamer, selv i privat tilstand. Sporingsteknologier er meget avancerede, hvilket gør det nærmest umuligt at blokere dem, uanset, hvor mange privat-metoder du bruger. Selv om du ikke logger ind nogensteder, har webstederne, som du besøgte, stadig adgang til din enhedstype, browserdata og IP-adresse. På den måde, kan de stadig regne ud, hvilke dine præferencer er og forbinde dette med anden tilgængelig information om dig. Så mens privat tilstand skjuler dine onlineaktiviteter fra den browser du bruger, skjuler den ikke din browsing fra din serviceudbyder. Den sletter heller ikke filer, som du har downloadet. Dine søgninger logges og forbindes til din konto, hvilket gør det umuligt virkelig at browse anonymt.